Stade Roland Garros

Stade Roland Garros Parisen dagoen tenis jokaleku ezaguna da, hiriaren hego-mendebaldean, 16. barrutian kokaturik dagoena. Bertan jokatzen da Roland Garros txapelketa ezaguna.

Historia 
Frantziako txapelketa 1891ean abiatu zen amateur eran. 1910 eta 1920 hamarkadetan Frantzia tenisean potentzia handia bihurtu zen, batez ere Suzanne Lenglen izen izen nagusia. Garai berekoak dira Lau mosketariak ere, Jacques "Toto" Brugnon, Jean Borotra biarriztarra ("Euskal triskaria"), Henri Cochet ("aztia") eta René Lacoste ("krokodiloa").

1927an Frantziak lehenengoz irabazi zuen Davis Kopa eta hurrengo urtean Parisen jokatu beharra zegoenez estadio berria egitea erabaki zen. Roland Garros izena eman zioten Lehen Mundu gerrako heroia izan zen hegazkinlariaren izena hain zuzen ere.

Ezaugarriak 
8'5 hektareatako azalera duen konplexua da eta 21 tenis-kantxa daude bertan, tartean ikusle ugari hartzen dituzten hiru handi:
 Philippe Chatrier zelaia: 1928an eraiki zen eta 14.840 ikuslerentzako tokia du.
 Suzanne Lenglen zelaia: 1994an eraiki zen eta 10.068 ikuslerentzako tokia du.
 1 zelaia "zezen plaza": 1980an eraiki zen eta 3.800 ikuslerentzako tokia du.

Tenniseum izeneko museo bat ere badago, Bruno Moinard arkitekto frantsesak diseinatu eta 2003an ireki zena.

Informazio praktikoa 
 Helbidea: 51 Boulevard d'Auteuil, 92100 Boulogne-Billancourt
 Geltokiak:
  Porte d'Auteuil
  Michel-Ange–Molitor

Kanpo estekak 
  Roland Garroseko webgunea

Frantziako Irekia
Parisko kirola
Parisko 16. barrutia
Teniseko pabiloiak
1928an amaitutako eraikinak
2024ko Udako Olinpiar Jokoetako azpiegiturak